पाकुड़ के अनुमंडल पदाधिकारी ने पत्र जारी कर कहा है कि राज्य सरकार की अति महत्वाकांक्षी योजना स्वच्छ भारत मिशन है. जिसके तहत पाकुड़ में दो अक्टूबर तक शत-प्रतिशत ओडीएफ किये जाने का लक्ष्य निर्धारित है. यह लक्ष्य हासिल करने के लिए समयबद्ध तरीके से युद्धस्तर पर पर निर्माण कार्य कराया जा रहा है. लेकिन, सूचना मिली है कि सरकार की उक्त महत्वाकांक्षी योजना के लिए परिवहन किये जा रहे बालू को संबंधित थाना प्रभारियों द्वारा पकड़े जाने के कारण निर्माण कार्य बाधित हो रहा है. डीसी पाकुड़ द्वारा बालू के उठाव एवं परिवहन में आ रही कठिनाईयों के निराकरकण के लिए निर्देशित किया गया है.